钦定古今图书集成/理学汇编/学行典/第190卷 > 张绍祖
## 钦定古今图书集成/理学汇编/学行典/第190卷 > 张绍祖

按《元史孝友传》：“张绍祖，字子让，颍州人。读书力学，以
孝行闻于朝，特授河南路儒学教授。至正十五年，奉
父避兵山闲，贼至，执其父将杀之，绍祖泣曰：‘吾父耆
德善人，不当害，请杀我以代父死。且若等非父母所
生乎？何忍害人父也’？贼怒，以戈击之，戈忽挫钝，因感
而相谓曰：‘此真孝子，不可害’。乃释之。”